Бранка Јовановић
Бранка Јовановић (15. април 1971) је некадашња српска рукометашица и дугогодишња репрезентативка. Била је голманка репрезентације Југославије, касније капитен Србије и Црне Горе и самосталне Србије. Са репрезентацијом је освојила две медаље на Светским првенствима, сребро 1990. и бронзу 2001. Носилац је националног спортског признања Републике Србије.

У клупској каријери освојила је Лигу шампиона са Љубљанским Кримом за који је играла четири године. Такође је носила дресове Младости, Радничког, ОРК Београда, Кометала, Есбјерга, ДИН-а.

Ради као тренер голмана. Од 2007. до 2011. радила је са голманима репрезентације Србије.

Спољашње везе 

  ЕХФ профил
 Бранка Јовановић на сајту рукометног кампа Андрее Лекић
 Бранка Јовановић нови тренер голманки Словеније

Рођени 1971.
Српске рукометашице
Југословенске рукометашице